|  |  |
| --- | --- |
| ooxWord://word/media/image1.jpeg | **SLAUGYTOJO PADĖJĖJO MODULINĖ PROFESINIO MOKYMO PROGRAMA** |
| **Programos valstybinis kodas:** | T43091302 |
|  |  |
| **Pavadinimas lietuvių kalba:** | Slaugytojo padėjėjo modulinė profesinio mokymo  programa |
| **Pavadinimas anglų kalba:** | Nurse assistant modular vocational training programme |
| **Programos lygmuo:** | Profesinis mokymas |
| **Švietimo sritis:** | Sveikatos priežiūra |
| **Švietimo posritis:** | Slauga ir akušerija |
| **Minimalus išsilavinimas**  **norint mokytis ar studijuoti programoje:** | Vidurinis išsilavinimas |
| **Sveikatos reikalavimai:** | Nėra |
| **Apimtis kreditais:** | 50 |

**PROGRAMOS APRAŠAS**

Slaugytojo padėjėjo modulinė profesinio mokymo programa skirta kvalifikuotam slaugytojo padėjėjui parengti, kuris gebėtų tenkinti higienines paciento reikmes, slaugyti pacientą ir padėti slaugos specialistui arba akušeriui atliekant slaugos ar akušerijos veiksmus, tvarkyti pacientų išskyras ir sekretus, atlikti kitus techninius slaugos darbus.

Asmuo, įgijęs slaugytojo padėjėjo kvalifikaciją, galės dirbti asmens sveikatos priežiūros įstaigose, turinčiose galiojančią įstaigos asmens sveikatos priežiūros licenciją teikti bendrosios praktikos slaugos ir (ar) kitas asmens sveikatos priežiūros paslaugas, kurias pagal teisės aktų reikalavimus kartu su kitais asmens sveikatos priežiūros specialistais turi teikti ir slaugytojo padėjėjas.

**KOMPETENCIJŲ APRAŠAS:**

1. Atlikti paciento higieninę priežiūrą.
2. Padėti maitinti pacientą.
3. Supažindinti pacientą su laikina gyvenamąja aplinka asmens sveikatos priežiūros įstaigoje.
4. Padėti slaugos specialistui arba akušeriui slaugyti pacientą.
5. Padėti slaugos specialistui paruošti ir atlikti pacientui reabilitacines procedūras.
6. Rūpintis mirštančiais pacientais bei jų artimaisiais.
7. Surinkti paprastus ėminius tyrimams, pakuoti ir gabenti juos į laboratoriją slaugos specialistui prižiūrint.
8. Prižiūrėti vemiantį, zonduojamą, drenuojamą pacientą, prižiūrėti kateterį ir sekti diurezę, stebėti tuštinimąsi ir šlapinimąsi slaugos specialistui prižiūrint.
9. Gaminti ir naudoti dezinfekcinius tirpalus.
10. Stebėti infuzijas, paruošti ir prižiūrėti slaugos priemones, kurių reikia slaugos veiksmams atlikti
11. Tvarkyti mirusiuosius.

**KVALIFIKACIJA, SUTEIKIAMA BAIGUS PROGRAMĄ**

|  |  |  |  |
| --- | --- | --- | --- |
| **Kvalifikacijos požymis** | **Kvalifikacijos pavadinimas** | **Lietuvos kvalifikacijų**  **sandaros lygis** | **Europos kvalifikacijų**  **sandaros lygis** |
| Profesinė  kvalifikacija | Slaugytojo padėjėjas | IV | 4 |

**IŠDUODAMAS MOKYMOSI PASIEKIMUS ĮTEISINANTIS DOKUMENTAS**

|  |  |  |
| --- | --- | --- |
| **Dokumento kodas** | **Dokumento pavadinimas** | **Dokumento pavadinimas (anglų kalba)** |
| 4101 | Profesinio mokymo  diplomas | Vocational education and training diploma |

**PROGRAMOS MODULIAI**

|  |  |  |  |  |
| --- | --- | --- | --- | --- |
| **Valstybinis kodas** | **Pavadinimas** | **LTKS lygis** | **Apimtis (kreditais)** | **Įgyjamos kompetencijos** |
|  |  | | |  |
| 409131321 | Higieninių paciento  reikmių tenkinimas | IV | 10 | Atlikti paciento higieninę priežiūrą.  Padėti maitinti pacientą. |
| 409131322 | Paciento slaugymas ir pagalba atliekant slaugos  ar akušerijos veiksmus | IV | 20 | Supažindinti pacientą su laikina gyvenamąja aplinka asmens sveikatos priežiūros įstaigoje.  Padėti slaugos specialistui arba akušeriui slaugyti pacientą.  Padėti slaugos specialistui paruošti ir atlikti pacientui reabilitacines procedūras.  Rūpintis mirštančiais pacientais bei jų artimaisiais. |
| 409131327 | Pacientų išskyrų ir sekretų tvarkymas | IV | 10 | Surinkti paprastus ėminius tyrimams, pakuoti ir gabenti juos į laboratoriją slaugos specialistui prižiūrint.  Prižiūrėti vemiantį, zonduojamą, drenuojamą pacientą, prižiūrėti kateterį ir sekti diurezę, stebėti tuštinimąsi ir šlapinimąsi slaugos specialistui prižiūrint. |
| 409131323 | Techninių slaugos  darbų atlikimas | IV | 5 | Gaminti ir naudoti dezinfekcinius tirpalus.  Stebėti infuzijas, paruošti ir prižiūrėti slaugos priemones, kurių reikia slaugos veiksmams atlikti.  Tvarkyti mirusiuosius. |
| 4000004 | Įvadas į darbo rinką | IV | 5 | Formuoti darbinius įgūdžius realioje darbo vietoje. |

--------------------------------